Bartholdy deltog i kampen ved Bredevad 9. april 1940 og var interneret af Gestapo i Frøslevlejren fra februar 1944 til maj 1945. Dernæst blev rollerne byttet om, og Bartholdy blev kommandant i Fårhuslejren 1945, blev oberstløjtnant af forstærkningen og chef for 23. Bataljon 1947 og var regionsleder i Hjemmeværnet, Region III (Sydjylland) fra 1949. Han blev oberstløjtnant i Hjemmeværnet 1952, var chef for den ægyptiske-israelske våbenstilstandskommission 1954-55, blev oberst i Hjemmeværnet 1956 og fik afsked 1957.